Foto: Reuters Rossiya prezidenti Vladimir Putin Saudiya Arabistoni valiahd shahzodasi Muhammad bin Salmon bilan uchrashishni rejalashtirmoqda. Bu haqda RF rahbari matbuot kotibi Dmitriy Peskov ma’lum qilgan. Uning qayd etilishicha, muzokaralar davomida OPeK bilan kelishuv masalasi muhokama qilinishi mumkin. «Bu rejalashtirilmoqda», - deya javob qaytargan Peskov tegishli savolga. Shu bilan birga, prezident matbuot kotibining ta’kidlashicha, Putin valiahd shahzoda bilan OPeKdan chiqish ehtimolini muhokama qilishni mo‘ljallamagan. Eslatib o‘tamiz, avvalroq JCh-2018 ochilish marosimida ishtirok etadigan davlat rahbarlari ma’lum qilingandi. Ular orasida Saudiya Arabistoni valiahd shahzodasi Muhammad bin Salmon ham bor.